JayJayThrowThrow/commonwealth-wiki-mix huggingface dataset:
कमल थापा

कमल थापा (अङ्ग्रेजी: Kamal Thapa) राप्रपा नेपालका अध्यक्ष हुन्। उनी पूर्व गृह मन्न्री, टेबल टेनिस खेलाडी र नेपाली फुटबल टिममा पुर्व कप्तान पनि हुन्। उनले अखिल नेपाल फुटबल सङ्घको अध्यक्ष पद २६ वर्षको उमेरमा नै सम्हालेका थिए। कमल थापा, राजा ज्ञानेन्द्रको तत्कालिन सरकारका तर्फबाट गृह मन्न्री थिए। उनी हाल राजतन्त्रको वकालत गर्दछन्। उनले राजनीति शास्त्र र अर्थशास्त्रमा त्रिभुवन विश्वविद्यालयबाट स्नातकोत्तर गरेका छन्।
सुरुवाती जीवन

कमल थापाको जन्म २०१२ सालमा काठमाडौँको डिल्लीबजारमा भएको थियो । उनका बुबा छत्रबहादुर थापा कर्णेल थिए । उनका पिता सेनाबाट २०१६ सालमा अवकास भएका थिए । त्यसको ६ वर्षपछि अर्थात् २०२२ सालमा स्थायी बसोवासका लागि परिवारसहित हेटौँडातिर लागे । काठमाडौँको सेन्ट जेभियर्स स्कुलमा पढ्दै गरेका कमल थापा यसपछि हेटौँडाको भुटनदेवी माविमा पढ्न थाले । त्यतिबेला उनी १० वर्षका थिए ।

उनी प्रारम्भिक समयमा राष्ट्रिय फुटबल खेलाडी थिए। उनी सन् १९७८-८८ सम्म अखिल नेपाल फुटबल सङ्घको अध्यक्ष, र सन् १९७७-८७ सम्म राष्ट्रिय खेलकुद परिषद को सदस्य पनि बने। २०४४ मा दशरथ रंगशाला दुर्घटना भएपछि उनले एन्फा अध्यक्ष पदबाट राजीनामा दिए। उनी १९८२ देखि १९९० सम्म एसियाली फुटबल परिसंघको कार्याकारी सदस्य पनि थिए।
खेलकुद यात्रा

वि.सं २०२५ सालमा माध्यमिक तहको पढाइ सकेर उनी पुनः काठमाडौँ आए र पद्मोदय हाइस्कुलमा पढ्न थाले । त्यहाँ उनले फुटबल खेले । त्यतिबेला उनले खेलेको ठूलो प्रतियोगिता अर्थात् अन्तर माध्यमिक फुटबल प्रतियोगितामा उनको टिम पहिलो भयो । उनका भाइ गणेश थापा पनि चर्चित फुटबलर हुन् । उनका दाजु रथी नेत्रबहादुर थापा नेपाल आर्मीका तर्फबाट फुटबल खेल्थे ।
राजनीतिक यात्रा

कमल थापा राष्ट्रिय प्रजातन्त्र पार्टी (राप्रपा)का अध्यक्ष हुन्। उनले राजतन्त्र र हिन्दु राष्ट्रको वकालत गर्छन्।
मन्त्री यात्रा

कमल थापा विचार मिल्ने नमिल्ने सबै दलको सरकारमा सहभागी भएका छन्। मन्त्री हुनको लागि मरिहत्ते गर्ने यस्तो प्रवृतिलाई मुसा प्रवृति भन्ने गरिएको छ।
# शेरबहादुर देउवा नेतृत्वको सरकारमा २७ भदौ ०५२ देखि २९ फागुन ०५३ सम्म कानुन न्याय तथा संसदीय व्यवस्था र स्थानीय विकासमन्त्री
# लोकेन्द्र बहादुर चन्द नेतृत्वको सरकारमा १२ चैत ०५३ देखि २१ असोज ०५४ सम्म आवास तथा भौतिक योजना र परराष्ट्रमन्त्री
# सूर्यबहादुर थापा नेतृत्वको सरकारमा २१ असोज ०५४ देखि २७ असोज ०५४ सम्म परराष्ट्र र कृषिमन्त्री
# सूर्यबहादुर थापा नेतृत्वकै सरकारमा १८ मंसिर ०५४ देखि २ वैशाख ०५५ सम्म परराष्ट्रमन्त्री
# सूर्यबहादुर थापा नेतृत्वकै सरकारमा २८ जेठ ०६० देखि २८ जेठ ०६१ सम्म सूचना तथा सञ्चार, स्थानीय विकास र स्वास्थ्यमन्त्री
# राजा ज्ञानेन्द्र नेतृत्वको सरकारमा २२ मंसिर ०६२ देखि १९ माघ ०६३ सम्म गृहमन्त्री
# केपी ओली नेतृत्वको सरकारमा २५ असोज ०७२ देखि २० साउन ०७३ उपप्रधानमन्त्री तथा परराष्ट्र र स्थानीय विकासमन्त्री
#पुष्पकमल दाहाल नेतृत्वको सरकारमा ४ फागुन ०७३ देखि २२ चैत ०७३ सम्म उपप्रधानमन्त्री तथा स्थानीय विकासमन्त्री
#शेरबहादुर देउवा नेतृत्वको सरकारमा २८ असोज ०७४ मा उपप्रधानमन्त्री नियुक्त
व्यक्तिगत जीवन

पुरस्कार र सम्मान

श्रेणी:नेपालका गृह मन्त्रीहरू
श्रेणी:नेपालका परराष्ट्र मन्त्रीहरू
श्रेणी:एन्फा अध्यक्ष
श्रेणी:राष्ट्रिय प्रजातन्त्र पार्टीका राजनीतिज्ञहरू
श्रेणी:मकवानपुर जिल्लाका मानिसहरू
श्रेणी:हेटौँडाका मानिसहरू
किशोर नेपाल

किशोर नेपाल (सन् १९५२ - ) नेपालका वरिष्ठ पत्रकार हुन्। उनी साहित्यकारका रूपमा पनि परिचित छन्।
जीवनी

किशोर नेपालको जन्म सन् १९५२ जुन ६ मा नुवाकोट जिल्लाको झिल्टुङमा भएको हो। उनले एम ए , नेपाली संस्कृति, इतिहास र मानवविज्ञान - त्रिभुवन विश्वविद्यालय तथा Journalism and Communication - Leland Stanford Junior University, California, USA बिषयमा उच्च अध्ययन गरेका छन्।
कृतिहरू

उनको पहिलो रचनाका रूपमा वि. सं. २०२४/२५ तिर लुम्बिनी सन्देश साप्ताहिकमा 'गौतम बुद्ध' शीर्षकको कविता प्रकाशित भएको थियो। उनी कथा, निबन्ध आदिमा कलम चलाउँछन्।
उनी एक कुशल उपन्यासकारका रूपमा पनि चिनिन्छन्। उनका हालसम्म ३ वटा उपन्यासहरू प्रकाशित भइसकेका छन्। उनको साहित्यिक नाम 'किशोर झुत्रे' हो।
* नेपाली पत्रकारिताको विकासक्रम (पत्रकारिता, वि. सं. २०५५)
* रंग मण्डल (लघु उपन्यास, वि. सं. २०३५)
* अर्कै प्रस्तर (कथासँग्रह, वि. सं. २०३४)
* चिन्ताका क्षणहरू (निबन्धसँग्रह, सन् १९८२)
* द्वन्द्व र दायित्व (राजनीति, सन् २००३)
* शक्तिको अवतरण (निबन्ध, वि. सं. २०६२)
* पाताल (उपन्यास, वि. सं. २०६८)
*शहरको कथा (उपन्यास, वि. सं. २०६८)
*मेरो समय (संस्मरण, वि. सं. २०७१)
*आवाजहीनहरूको आवाज (स्थलगत संस्मरण, वि. स. २०६२)
*
हाल तथा पहिले आवद्ध संस्थाहरु

* देशान्तर (साप्ताहिक, प्रधान सम्पादक)
* गोरखापत्र दैनिक (प्रधान सम्पादक)
* नागरिक (प्रधान सम्पादक)
* कान्तिपुर पब्लिकेशनस् (प्रधान सम्पादक तथा समाचार संयोजक)
* साप्ताहिक समाचार समीक्षा (सम्पादक)
* स्वतन्त्रता ( सम्पादक)
* जनमत (सम्पादक)
* नयाँ सडक दैनिक (प्रधान सम्पादक)
* जनमञ्च साप्ताहिक (प्रधान सम्पादक)
* यो साता (प्रधान सम्पादक)
* साप्ताहिक - कान्तिपुर पब्लिकेशन्स् (संस्थापक सम्पादक)
* शुक्रबार साप्ताहिक (संस्थापक सम्पादक)
* विचार (सम्पादक)
* मिडिया जर्नल (प्रधान सम्पादक)
* राज्य रुपान्तरण (प्रधान सम्पादक)
बाहिरी लिङ्कहरू

* किशोर नेपालद्वारा लेखिएका पुस्तकहरू
*रुपान्तरण डट कम

श्रेणी:नेपाली पत्रकारहरू
धनी बुबा गरिब बुबा

धनी बुबा गरिब बुबा () रोबर्ट कियोसाकी र स्यारोन लेक्टरद्धारा लिखित एक चर्चित पुस्तक हो। यो पुस्तकले वित्तीय स्वतन्त्रताको बारेमा वकालत गर्दछ। यस पुस्तकमा कसरी लगानी गर्ने, कसरी व्यापारलाई प्रवर्द्धन गर्ने कुराहरू समेटिएका छन्।
यो पनि हेर्नुहोस्

* द इन्टेलिजेन्ट इन्भेस्टर
सन्दर्भ सामग्रीहरू
बाह्य कडीहरू

श्रेणी:वित्तीय पुस्तकहरू
श्रेणी:रोबर्ट कियोसाकीद्वारा लिखित पुस्तकहरू
श्रेणी:वार्नर बुक्सद्वारा प्रकाशित पुस्तकहरू
खालिद हुसेनी

खालिद हुसेनी (Persian: خالد حسینی [ˈxɒled hoˈsejni]; English: /ˈhɑːlɛd hoʊˈseɪni/; जन्म मार्च ४,१९६५माअफगानिस्तानमा भएको थियो।उनि अफगान मुलका अमेरिकि डाक्टर तथा उपन्यास कार हुन।हाल उनी अमेरिकी नागरिक हुन जहाँ उनी पन्ध्र वर्षको उमेर देखि बस्दै आइरहेका छन् ।उनले सन २००३मा द काइट रनर उपन्यास लेखेर साहित्यको जगतमा प्रवेश गरेका हुन।उनका हाल सम्म २वटा उपन्यास प्रकाशित छन् । उनको पछिल्लो उपन्यास अ थाउजेन्ड स्पेलेन्डिड् सनस् हो ।
उसका अन्य पुस्तकहरू

* द काइट रनर
* अ थाउजेन्ड स्पेलेन्डिड् सनस्
* सि प्रेयर


श्रेणी:साहित्यकार
श्रेणी:अमेरिकी मुसलमानहरू
जुमानु राई

जुमानु राई नेपाली राष्ट्रिय फुटबल टिम तथा नेपाल प्रहरी क्लबबाट अग्रपंतिमा खेल्ने खेलाडी हुन् । उनी नेपाल प्रहरीका कार्यवाहक कर्मचारी समेत हुन् । उनी नेपाल प्रहरीका तर्फबाट संयुक्त राष्ट्र संघको शान्ति योजना अनुसार २०१८-१९ मा हाइटी गएका थिए ।
खेल जीवन

अन्तर्राष्ट्रिय खेल जीवन

जुमानु राईले सन् २००५ मा ब्रुनाईविरुद्ध राष्ट्रिय टिममा डेब्यु गरेका थिए । भने सन् २०१५ मा भएको साफ च्याम्पियनपछि राष्ट्रिय टिमबाट बाहिर रहेका थिए । नेपालले बंगबन्धु गोल्डकप, साग र एएफसी सोलिडालिटी कप जस्ता ऐतिहासिक सफलता हात पार्दा जुमानु भने टोली बाहिर थिए ।
क्लब जीवन

नेपाल पुलिस क्लब

राष्ट्रिय लिग

एएफसी कप

घरेलु प्रतियोगिताहरू
अन्तर्राष्ट्रिय गोलहरू
उपाधिहरू

क्लब

;महेन्द्र पुलिस क्लब

*एएफसी प्रेसिडेन्ट कप
**उपविजेता:२००७
*सहिद स्मारक ए-डिभिजन लिग
**विजेता:२००७-०८, २०१०, २०११, २०११-१२
*नेपाल राष्ट्रिय लिग
**विजेता:२०१४
*आहा! रारा गोल्डकप
**विजेता:२००८, २००९, २०१०
पुरस्कार तथा सम्मानहरू

* २०१७ पल्सर स्पोर्ट्स अवार्ड : उत्कृष्ट पुरुष खेलाडी
*एन्फा अवार्ड २०७५ : विशेष पुरस्कार
फुटबल बाहिर
सन्दर्भ सामग्री

श्रेणी:नेपाली फुटबल खेलाडीहरू
श्रेणी:सन् १९८४ मा जन्म
श्रेणी:सर्लाही जिल्लाका मानिसहरू
भरत खवास

भरत खवास एक नेपालका महत्त्वपूर्ण फुटबल खेलाडी हुन् । हाल उनी नेपाल आर्मी क्लबमा आबद्ध रहेका छन् भने आर्मीकै फुटबल टिम त्रिभुवन आर्मी क्लबबाट फुटबल खेल्ने गर्दछन्।

खवासले नेपाली फुटबल टिममा २००८ देखि प्रवेश पाएका हुन् । उनी नेपालले २०१६ सालमा एएफसी सोलिदरिटी कप जित्दाको एक महत्त्वपूर्ण सदस्य हुन् ।दभरतले नेपालकालागि २० खेल खेलि सकेका छन् भने १० गोल समेत गरिसकेका छन् ।

भरत खवास नेपाली फुटबल इतिहासमा एक चर्चित त्यस्तो नाम हो जसले नेपालका लागि अन्तर्राष्ट्रिय ह्याट्रिक समेत गरिसकेका छन्ख।उनले २ मार्च २०१३(दशरथ रंगशाला ,
काठमाडौँ) मा नर्दन मारियाना आइस्ल्याण्डविरूद्व २०१४ एएफसी च्यालेन्स कप छनोट चरणमा ह्याट्रिक गरेका हुन् । उनी नेपालका लागि ह्याट्रिक गर्ने चौथो खेलाडी समेत हुन् ।
खेल जीवन

क्लब

भरत खवास हाल नेपाली सेनाको विभागिय टिम नेपाल आर्मी फुटबल क्लबका खेलाडी तथा क्याप्टेन हुन् ।
२०७५ सहिद स्मारक लिग
अन्तर्राष्ट्रिय

अन्तर्राष्ट्रिय खेल जीवन

उनी नेपलकालागी २१ नम्बरको जर्सीमा मैदान उत्रने गर्दछन् । भरत खवास नेपाली फुटबल इतिहासमा एक चर्चित त्यस्तो नाम हो जसले नेपालका लागि अन्तर्राष्ट्रिय ह्याट्रिक समेत गरिसकेका छन् । उनले २ मार्च २०१३(दशरथ रंगशाला , काठमाडौँ) मा नर्दन मारियाना आइस्ल्याण्डविरूद्व २०१४ एएफसी च्यालेन्स कप छनोट चरणमा ह्याट्रिक गरेका हुन् । उनी नेपालका लागि ह्याट्रिक गर्ने चौथो खेलाडी समेत हुन् ।

नेपालका निम्ति उच्च तथा स्तरिय खेल प्रस्तुत गरेका खवासले २०१७ मार्च अप्रिलमा पिलिपिन्स सँगको २०१९ एएफसी एसिया कप छनोट तेस्रो चरणको खेलमा पहिलो पटक कप्तानको भुमिका प्राप्त गरेका थिए ।
२०१६ एएफसी सोलिडारिटी कप

नेपालले २०१६ को सोलिडारिटी कप जित्दा नेपालको तर्फबाट सर्वाधिक उत्कृष्ट खेल खेल्ने खेलाडी भरत खवास नै थिए।उनले कुल प्रतियोगिता भरि कुल १ गोल गरी २ गोलका निम्ति पास समेत उपलब्ध गराएका थिए।फाइनल खेलमा उनकै उत्कृष्ट पासमा सुजल श्रेष्ठले हेड मार्फत गोल गरेका थिए ,भने त्यहि गोलका मद्दतले नेपाल फाइनलमा विजय भएको थियो ।
२०१८ सनफ च्याम्पियनसिप
अन्तर्राष्ट्रिय गोलहरू
अन्तर्राष्ट्रिय मान्यता बाहेकका गोलहरू
उपाधिहरू

राष्ट्रिय टिम

*एएफसी सोलिदरिटी कप (१)
**२०१६
क्लब

भरत खवास हाल नेपाल आर्मी फुटबल टिमका कप्तान समेत हुन् उनले नेपाली आर्मी फुटबल टिमबाट विभिन्न घरेलु फुटबल प्रतियोगिताहरू जिति सकेका छन् ।जस मध्ये केही महत्त्वपूर्ण उपाधिहरू निम्नानुसार रहेका छन्।

* सातौँ राष्ट्रिय खेलकुद २०७३ : २०७३ उपविजेता
* आठौँ राष्ट्रिय खेलकुद २०७५ : २०७५ विजेता
सम्मान तथा पुरस्कारहरू

*सहिद स्मारक ए-डिभिजन लिग, उत्कृष्ट स्ट्राइकर : २०७०
*सहिद स्मारक ए-डिभिजन लिग, उत्कृष्ट स्ट्राइकर : २०७५
सन्दर्भ सामाग्रीहरू
बाह्य कडीहरू

श्रेणी:नेपाली फुटबल खेलाडीहरू
श्रेणी:सन् १९९२ मा जन्म
श्रेणी:जीवित मानिसहरू
श्रेणी:नेपाली सैन्य कर्मचारीहरू
रितेश थापा

रितेश थापा (Ritesh Thapa); (जन्म २ अप्रिल १९८६) एक नेपाली पुर्व राष्ट्रिय फुटबल खेलाडी हुन् । भने नेपाल पुलिस क्लबका समेत पुर्व खेलाडी हुन् । उनले नेपाल राष्ट्रिय टिमका लिगी २००३बाट खेल्न सुरू गरेका थिए । थापा एक गोलरक्षकको भूमिकामा मैदान उत्रने गर्दथे । तर नेपाली खेलकुद इतिहासमै पहिलो म्याचफिक्सिङ काण्डमा मुछिएका थापा २०१४ पछि फुटबल खेलमा प्रतिबन्ध परेका थिए ।
क्लब जीवन

इटहरीमा जन्मिएका थापाले नेपाली घरेलु फुटबलमा थ्री स्टार क्लबबाट खेल्न सुरू गरेका थिए । तर उनले २००४ मा थ्री स्टार छाडी नेपाल पुलिस क्लबमा आबद्ध भएका थिए । उनले नेपाल पुलिस क्लब २००७ एएफसी प्रेसिडेन्ट कपमा उपविजेता हुदा उनी टिमका एक महत्त्वपूर्ण सदस्य रहेका थिए । उनले नेपाल पुलिस क्लबबाटै नेपाली फुटबलको सबैभन्दा ठूलो प्रतियोगिता शहिद स्मारक ए-डिभिजन लिग चार पटक जित्न सफल भएका थिए । भने उनको क्लबको पहिलो सिजनमा उपविजेता भएका थिए ।
अन्तर्राष्ट्रिय

थापाले नेपाली फुटबल इतिहासको कालो दिनका दिन नेपाली राष्ट्रिय फुटबल टिमका लागि डेब्यु गरेका थिए । २९ सेप्टेम्बर २००३ मा २००४ एएफसी एसियन कप छनोट चरण अन्तर्गत दक्षिण कोरियासँगको खेलमा उनले राष्ट्रिय टिमका लागि सुरूवाटि खेल खेलेका थिए । उक्त खेलमा नेपाल कोरियासँग १६-० गोलको विशाल अन्तरले पराजित भएको थियो । रितेश थापा यस खेलमा गोलकिपर उज्ज्वल मानन्धरलाई प्रतिस्थापन गरी मैदान छिरेका थिए । २०१२ नेहरू कप मा समेत सहभागीता जनाएका थापाले नेपालका लागि जम्मा १२ खेल खेलेका थिए ।
क्लब उपाधिहरू

*एएफसी प्रेसिडेन्ट कप
**उप-विजेता: २००७
*सहिद स्मारक ए-डिभिजन लिग:४
**विजेता: २००६-०७, २०१०, २०११, २०११-१२
**उप-विजेता: २००५-०५
खेल्ने शैली

थापा एक अत्यानतै कडा मेहनती तथा टिमका भरपर्दो खेलाडी थिए । उनले आफ्नो प्रदर्शनीबाट टिमलाई सकारात्मक छाप दिन सक्दथे ।
म्याच फिक्सिङ काण्ड

१४ अक्टोबर २०१५ थापा साथसाथै सन्दीप राइ, विकास सिंह चौधरी, सागर थापा र पूर्व थ्री स्टार क्लबका कोच अन्जन केसी नेपाल पुलिस द्वारा म्याच फिक्सिङको आरोपमा पक्राउ परेका थिए । समूहले घरेलु र अन्तर्राष्ट्रिय स्तरमा म्याच-फिक्सिंगका लागि जिम्मेवार सम्हालेका थिए । १९ अक्टोबर २०१५ एसियाली फुटबल महासङ्घले थापा र अन्य चारलाई जुनसुकै फुटबल खेलबाट प्रतिबन्ध लगाएको थियो ।
सन्दर्भ सामाग्रीहरू

श्रेणी:नेपाली फुटबल खेलाडीहरू
श्रेणी:सन् १९८६ मा जन्म
श्रेणी:सुनसरी जिल्लाका मानिसहरू
विराज महर्जन

विराज महर्जन (जन्म १८ सेप्टेम्बर १९९०) नेपालका एक फुटबल खेलाडी हुन् । नेपाल राष्ट्रिय फुटबल टिमका लागि २००८ मा उनले पहिलो उपस्थिति बनाए । नेपाल फुटबल टोलीका लागि चौथो सबैभन्दा धेरै पटक उनले कप्तानको पद सम्हालेका छन् । उनी नेपाल राष्ट्रिय फुटबल टोलीका नयाँ नियुक्त कप्तान हुन ।
खेल जीवन

विराज महर्जन एक नेपाली डिफेन्डर हुन्।उनि एन्फा एकेडेमीको उत्पादन हुन्।थ्री स्टार क्लब खेल्ने उनी सन् २००७-२०१५ सम्म उक्त क्लबबाट खेलेका थिए । हाल मनाङ मर्स्याङ्दी क्लबबाट व्यावसायिक फुट्बल खेल्छन।
महर्जनले क्लबबाट ११ घरेलु गोल तथा नेपालका लागि १ गोलको योगदान समेत गरिसकेका छन् ।
अन्तर्राष्ट्रिय खेल

महर्जनले नेपाली टोलीमा २५ मार्च २००८ देखि खेल्न सुरू गरेका हुन्।कास्कीको पोखरामा भएको पाकिस्तान सँग भएको उक्त मैत्रीपूर्ण खेलमा नेपालले १-० को जीत निकाल्न सफल भएको थियो ।साथै उनी नेपालका लागि सर्वाधिक खेल उपस्थिति जनाउने खेलाडी समेत हुन्।उनी नेपालका लागि सबैभन्दा पहिले ५० क्याप खेल्ने खेलाडी समेत हुन्।उनले ५० औँ क्याप भारत विरूद्व २०१५ साफ च्याम्पियनसिपमा पुरा गरेका थिए।

उनी नेपाली फुटबल टिमका एक सफल क्याप्टेन समेत हुन्।जसको कप्तानीमा नेपालले महत्त्वपूर्ण दुईवटा उपाधिहरू उचाल्न सफद भएको थियो ।
स्रोत
बाह्य कडी

*Goal.com Profile
*Biraj Maharjan's 25 yard goal


श्रेणी:नेपाली फुटबल खेलाडीहरू
श्रेणी:सन् १९९० मा जन्म
श्रेणी:जीवित मानिसहरू
श्रेणी:धादिङ जिल्लाका मानिसहरू
निराजन खड्का

निराजन खड्का (जन्म ६ अक्टोबर १९९८) नेपाली फुटबल खेलाडी हुन् । उनले २००८ मा नेपाल राष्ट्रिय फुटबल टोलीको लागि पहिलो उपस्थिति बनाएका थिए ।
क्लब करियर

तिन वर्षसम्मका लागि मनाङ- मर्स्याङ्दी क्लबमा बिताएका खड्काले दुई वर्षको लागि फ्रेन्ड्स क्लबमा आफ्नो करियर सुरू गरे । खड्काले एक सिजनको लागि फ्रेन्ड्स क्लबलाई पुनः सम्बोधन गरे र त्यसपछि अर्को वर्षको फेरि मनाङ- मर्स्याङ्दी क्लबमा गए । २०१२ मा, ऊनी थ्री स्टार क्लबमा गए जहाँ उनी अहिले खेल्दछन् ।
राष्ट्रिय करियर

खड्काले नेपालका लागि २००९ नेहरू कप , एएफसी च्यालेन्ज कप क्वटिफाइङ, २०११ साफ च्याम्पियनशिप र एएफसी च्यालेन्ज कप फुटबल-२०१२ खेलेका छन् । उनले आफ्नो देशका विश्व कप क्वालीफाईमा ४ पल्ट प्रतिनिधित्व पनि गरेका छन् ।
२०१८ साफ च्याम्पियनसिप

२०१८ साफ च्याम्पियनसिप निराजन खड्का ६ वर्षपछि राष्ट्रि टोलीमा फर्किएका थिए। उनले पछिल्लो पटक सन् २०१२ मा काठमाडौंमा सम्पन्न एएफसी च्यालेन्ज कपको फाइनल चरणमा प्यालेस्टाइनविरुद्ध खेलेका थिए।नेपालको उक्त प्रतियोगितामा पाकिस्तान विरूद्वको खेलमा गोलका लागि सहयोग गरेका थिए।जहँ उनको पासमा विमल मगरले गोल गरेका गिए।तर नेपाल उक्त खेलमा पाकिस्तानसँग २-१ गोल अन्तरले पराजित हुन परेको थियो।
अन्तर्राष्ट्रिय गोलहरू
बाहिरी कडी

*
*
स्रोत

श्रेणी:नेपाली फुटबल खेलाडीहरू
श्रेणी:सन् १९८८ मा जन्म
वीरेन्द्र सहवाग

वीरेन्द्र सहवाग (जन्म २० अक्टोबर १९७८) एक भारतीय क्रिकेट खेलाडी हुन । वहाँ दायाँ हाते आक्रमक ब्याट्सम्यान र अफ स्पिन बलर हुन् । वहाँले आफ्नो पहिलो एकदिवसीय अन्तर्राष्ट्रिय खेल सन् १९९९ मा खेलेका थिए भने टेस्ट क्रिकेटको सुरुवात सन् २००१ मा गरेका थिए । सन् २००९ अप्रिलमा विज्डनले वहाँलाई उत्कृष्ट क्रिकेट खेलाडीको सूचीमा समावेस गरेको थियो ।
वहाँलाई वीरू, नजफगढका नवाब, आधुनिक क्रिकेटका जेन मास्टर जस्ता नामहरूले पनि चिन्निछ । वहाँले सन २०११ मा वेस्टइन्डिज बिरुद्ध २१९ रनको पारी खेलेका थिए । सचिन तेन्दुलकरपछि एकदिवसीय क्रिकेटमा दोहोरो शतक बनाउने दोश्रो खेलाडी हुन । टेस्ट क्रिकेटको इतिहासमा वहाँकै नाममा सबैभन्दा तिब्र गतिले रन बनाउने खेलाडी हुन ।
प्रारम्भिक जीवन
सन्दर्भ सूची
बाह्य कडीहरू

श्रेणी:भारतीय क्रिकेट खेलाडीहरू
श्रेणी:भारतीय क्रिकेट प्रशिक्षकहरू
श्रेणी:जीवित मानिसहरू
श्रेणी:विकिथन-४ मा बनाइएका वा सुधारिएका लेखहरू
कथक

thumb|300px|कथक नृत्य
कथक राजस्थान र उत्तर भारतको नृत्य शैली हो। यो धेरै प्राचीन शैली हो किनभनें महाभारतमा पनि कथकको वर्णन छ। मध्य कालमा यसको सम्बन्ध कृष्ण कथा र नृत्यदेखि थियो। मुसलमानहरूका कालमा यो दरबारमा पनि गरिन थालियो।

अद्यतन कालमा बिरजू महाराज यसका ठूला व्याख्याता रहेका छन्। नेपाली फिल्महरूमा अधिकांश नृत्य यसै शैलीमा आधारित हुन्छन्।
सन्दर्भ

* Kothari, Sunil (१९८९) Kathak: Indian Classical Dance Art, New Delhi.
* Kippen, James and Bel, Andreine Lucknow Kathak Dance , Bansuri, Volume १३, १९९६
* Pt. Birju Maharaj (२००२) Ang Kavya : Nomenclature for Hand Movements and Feet Positions in Kathak, New Delhi, Har-Anand, photographs, ISBN ८१-२४१-०८६१-७.
* Reginald Massey (१९९९) India's Kathak Dance - Past, Present, Future, New Delhi, Abhinav, ISBN ८१-७०१७-३७४-४
* Bharti Gupta (२००४) Kathak Sagar, New Delhi, Radha Pub., ISBN ८१-७४८७-३४३-०
* Sushil Kumar Saxena (२००६) Swinging Syllables Aesthetics of Kathak Dance, New Delhi, Hope India Publications, ISBN ८१-७८७१-०८८-९
ह्ज्ज्ज्ज्क्द्क्द्क्द्
बाह्य

* Kathak from artindia.net, contains a list of Kathak performers, gurus and institutions.
* Gauri Jog - Everything you ever want to know about Kathak and other Indian Classical Dances
* Pandit Birju Maharaj
* Padmashri Kumudini Lakhia
* Pandit Chitresh Das
* Janaki Patrik / Kathak Ensemble
* Rachna Ramya Agrawal
* Najma Ayashah
* Kathak maestro Birju Maharaj on top Indian dancers
* Manisha Gulyani
* Rita Mustaphi


श्रेणी:शास्त्रीय नृत्य
भरतनाट्यम्

भरतनाट्यम् () भारतका शास्‍त्रीय नृत्‍यको एक प्रमुख विधा हो जुन भरत मुनिको नाट्य शास्त्र (४०० ईशा पूर्व) मा आधारित छ। भरतनाट्यमलाई सबैभन्दा प्राचीन नृत्य मान्ने गरिन्छ। यो नृत्य शैली तमिलनाडु र आवद्ध क्षेत्रका हिन्दू मन्दिरबाट उत्पति भएको मान्ने गरिन्छ।
अङ्ग

यस तीन प्रमुख अङ्ग छन्:
* नाट्य: यस अंगमा नृत्यका माध्यमदेखि कलाकार कथा भन्दछन्।
* नृत: यस अंगमा तालहरूको प्रयोग हुन्छ।
* नृत्य: यो नृत र नाट्यको मिक्षण छन्।
सन्दर्भ सामग्रीहरू
बाह्य कडीहरू
यो पनि हेर्नुहोस्

श्रेणी:शास्त्रीय नृत्य
दक्षिण एसिया

एसिया महादेशको दक्षिणको भू-भागलाई दक्षिण एसिया भनेर चिनिन्छ अथवा हिमालय र हिमालयका वरिपरिका क्षेत्रलाई पनि दक्षिण एसिया भनेर चिनिन्छ। अर्को शब्दमा भन्ने हो भने भारतीय प्लेटमा रहेको भू-भाग अथवा हिमालय र हिन्दूकुशदेखि दक्षिणको भू-भाग जसलाई भारतीय उपमहाद्वीप पनि भनिन्छ दक्षिण एसिया हो। दक्षिण एसियाको दक्षिणको भाग समुद्रले घेरिएको छ र पश्चिम, उत्तर र पुर्वमा क्रमशः पश्चिम एसिया, मध्य एसिया, पूर्व एसिया छन् र दक्षिण-पूर्वमा दक्षिण पूर्व एसिया पर्दछ।
कुन-कुन देश दक्षिण एसियामा पर्छ अथवा पर्दैन भन्ने मतमा भिन्न-भिन्न स्रोतका भिन्न-भिन्न विचार छन्। उदाहरणको लागि संयुक्त राष्ट्रसङ्घको भौगोलिक क्षेत्र वर्गिकरणमा, नेपाल, भारत, भुटान, पाकिस्तान, अफगानिस्तान, बङ्गलादेश, मालद्वीप तथा श्रीलङ्का दक्षिण एसियाका राष्ट्र हुन् भनेर उल्लेख गरिएको छ। दक्षिण एसिया विश्वमा एक पाँचौँ भागभन्दा अधिक जनसङ्ख्याको घर हो, जुन विश्वमा धेरै जनसङ्ख्या भएको र उच्च जनघनत्वो भएको भौगोलिक क्षेत्र हो। यस क्षेत्रमा दक्षिण एसियाली सहयोग सङ्गठन भन्ने एउटा आर्थिक सङ्गठन छ।
परिभाषा

विभिन्न मुलुक जुन बेलायती साम्राज्यका अङ्ग थिए र केही अन्य देशलाई राखेर दक्षिण एसियाको परिभाषा पनि दिइने गरिन्छ। अहिलेको भारत, पाकिस्तान र बङ्गलादेश बेलायती साम्राज्यको अङ्ग थियो, तर श्रीलङ्का र वर्मालाई पनि कहिले काही सम्मिलित गर्ने गरिन्छ। एडेन कोलोनी, ब्रिटिस सोमालील्यान्ड र सिङ्गापुर माथि पनि बेलायती राजले शासन गरेको तर यी राष्ट्रहरूलाई एसियाको कुनै पनि भागमा समावेश गरिइँदैन
दक्षिण एसियाली क्षेत्री सहयोग सङ्गठन (दक्षेस) छिमेकी राष्ट्रहरूको एउटा समूह हो, जसको स्थापना १९८५ मा गरिएको थियो, जसका सदस्य राष्ट्रहरू थिए — नेपाल, पाकिस्तान, बङ्गलादेश, भारत, भुटान, मालद्वीप तथा श्रीलङ्का — तर २००६ मा आठौँ सदस्यको रूपमा अफगानिस्तानलाई समावेश गरेपछि दक्षिण एसियाको क्षेत्र बढेको हो। विश्व बङ्कले दक्षिण एसियाको समूहमा दक्षेसको मात्र सात मुख्य सदस्यलाई राखेको छ र अफगानिस्तानलाई यस समूहबाट बाहिर राखेको छ। यस समूहमा तीन स्वतन्त्र मुलुकहरूलाई शामेल गरियेका छन जुन बेलायती शासनबाट स्वतन्त्र भएको थियो – नेपाल, भुटान तथा अफगानिस्तान। दक्षिण एसियाली स्वतन्त्र व्यापार सहमतिको अनुमति दक्षेस द्वारा दिइन्छ र यस पत्रमा सङ्गठनका मुख्य सात सदस्य द्वारा हस्ताक्षर गरिन्छ, यद्यपि मालद्वीपको लागि एक विशेष शर्त राखियेको छ।
राष्ट्र-सङ्घको जनसङ्ख्या जानकारी संजाल (पपुलेशन इन्फरमेशन नेटवर्क – पोपीन) ले गरेको वर्गीकरणमा नेपाल, बङ्गलादेश, बर्मा, भारत, ईरान, पाकिस्तान, अफगानिस्तान र श्रीलङ्कालाई दक्षिण एसियाको श्रेणीमा वर्गीकृत गरेको छ, जबकि मालद्वीपलाई यसको स्थितीको हिसाबले पेसिफिक पोपीन सबरिजनल नेटवर्क इन प्रींसीपलको सदस्य ठानेको छ।
दक्षिण एसियामा पर्ने राष्ट्रहरू

दक्षिण एसियामा जन्मा ८ देशहरू पर्दछन।
* नेपाल
* भारत
* पाकिस्तान
* अफगानिस्तान
* भुटान
* बङ्गलादेश
* श्रीलङ्का
* मालदिभ्स
सन्दर्भ सामग्रीहरू
बाहिरी कडीहरू

श्रेणी:दक्षिण एसिया
पल्पसा क्याफे (उपन्यास)

पल्पसा क्याफे (उपन्यास) नारायण वाग्ले द्वारा लिखित नेपाली चर्चित उपन्यास हो। तत्कालिन नेपाली द्वन्द चित्रण गरिएको यस उपन्यास नेपालमा सर्वाधिक बिक्री हुने पुस्तक मध्ये एक हो।
माओवादी युद्धताकाका एक चित्रकार, दृष्य, प्रमुख पात्रका रूपमा रहेको यो उपन्यास पुरै उनको वरिपरि घुमेको छ। तत्कालीन माओवादी युद्ध, राजदरबार हत्याकाण्ड र त्यसले आम सर्वसाधारण जनतमा पारेको असर र विधमान सामाजिक अवस्थिती जस्ता समसामयिक बिषयहरू समावेश गरिएको यो एक पठनीय पुस्तक हो।

प्रकाशनमा आएको एक वर्षमै २५००० प्रति बिक्री भएको यो पुस्तक अहिलेसम्मकै धेरै बिक्री हुने नेपाली साहित्यिक कृतिमध्ये एक हो। लेखक वाग्लेको प्रथम कृतिका रूपमा रहेको यस उपन्यासले मुलुककै सर्वाधिक प्रतिष्ठीत मदन पुरस्कार (२०६१) लगायत अन्य थुप्रै पुरस्कार तथा सम्मान प्राप्त गरेको छ।

नेपालीबाहेक अग्रेंजी, कोरियन र फ्रेन्च भाषामा समेत अनुवाद गरिएको यस कृति सन् २०१२, जुलाईसम्ममा ५२००० प्रति बिक्री भईसकेको छ। पल्पसा क्याफे आधिकारीक रूपमा किण्डलमा (Kindle) उपलब्ध भएको पहिले नेपाली पुस्तक हो। यो पुस्तक अन्य सुवहनिथ तथा ईबुक(Ebook) फर्म्याट जस्तै mobi र pdf मा समेत उपलब्ध छ।

लेखक नारायण वाग्लेको अर्को कृति मयूर टाइम्स हो।
सन्दर्भ सामग्री

श्रेणी :मदन पुरस्कार प्राप्त कृतिहरू
बाह्य सूत्र

श्रेणी:नेपाली भाषाका उपन्यासहरू
पारस खड्का

पारस खड्का (जन्म:७ कार्तिक २०४४ तदनुसार २४ अक्टोबर १९८७) नेपाली क्रिकेट खेलाडी हुन् । उनी दायाँ हाते ब्याट्सम्यान तथा दायाँ हाते मध्यम बलर हुन् । पारस सन् २००४ देखि नेपाली राष्ट्रिय क्रिकेट टोलीका नियमित सदस्य हुन् ।
व्यक्तिगत जीवनउज्जकक
खेल जीवन

पारस खड्काले पहिलो अन्तर्राष्ट्रिय खेल अन्डर-१५ एसिया कप यूएई मा सन् २००२ डिसेम्बरमा खेलेका थिए।
वर्ष खेलाडी

पारस खड्काले नेपाल खेलकुद पत्रकार मञ्चले प्रत्येक वर्ष प्रदान गर्ने वर्ष खेलाडी उपाधि दुई पटक प्राप्त गरेका छन् । उनले वि.सं. २०६६ र २०६९ को वर्ष खेलाडी उपाधि जितेका थिए । नेपाली राष्ट्रिय क्रिकेट टिमका कप्तान पारसको नेतृत्वमा नेपालले वि.सं. २०६९ मा दुई अन्तर्राष्ट्रिय प्रतियोगिता जितेको थियो भने एकको फाइनलमा पुगेको थियो । पारस कप्तान रहेको टिमले मलेसियामा सम्पन्न आइसिसी वर्ल्ड क्रिकेट लिग डिभिजन-४ र त्यस लगत्तै दुबईमा एसिसी एलिट ट्रफी २०१३ को उपाधि जित्यो । त्यस्तै चैतमा नेपालमा सम्पन्न एसिसी टि-ट्वान्टी कप २०१३ को फाइनल खेलेको थियो । एसिसीका दुबै प्रतियोगितामा पारस 'म्यान अफ द सिरिज' बने । उनकै नेतृत्वमा सशस्त्र प्रहरी बल (एपिएफ)ले घरेलु प्रतियोगितामा पनि सफलता चुमेको थियो । हाल उनी न्यू जील्याण्डमा हुने २०१४ क्रिकेट विश्वकप छनौट खेल्नका लागि पुगेका छन् । न्युजिल्याण्डमा दुःखद नतिजा निकाले पनि पारसको कप्तानिमा नेपालले बङ्गलादेशमा सम्पन्न टि टवान्टि वर्ल्डकपमा सुखद नतिजा निकालेको थियो ।
टि-ट्वान्टी क्रिकेटको ४१ औँ बरियतामा

नेपालका कप्तान पारस खड्का अन्तर्राष्ट्रिय क्रिकेट काउन्सिल (आईसीसी) ले जारी गरेको टि-ट्वान्टी क्रिकेटको ब्याटिङ र अलराउन्डर विधाको बरियतामा पर्न सफल भएका छन् । उनी अलराउन्डरमा ४१औं स्थानमा रहेका छन् । []
नेपाल टेलिकमको ब्रान्ड एम्बेसडर

नेपाली राष्ट्रिय क्रिकेट टोलीका पूर्वकप्तान एवं चर्चित खेलाडी पारस खड्का नेपाल टेलिकमको ब्रान्ड एम्बेसडरमा एक वर्षका लागि नियुक्त भएका छन्।
म्यान अफ द म्याच
पुरस्कारहरू

* एनएसएफजे पल्सर वर्षको खेलाडी सन् २०१६
* एनएसएफजे पल्सर वर्षको खेलाडी सन् २०१७
* एनएनआईपीए वर्षको उत्कृष्ट क्रिकेटर सन् २०१७
* एनएसएफजे पल्सर वर्षको खेलाडी सन् २०१८
* आईसीसी पुरुष एसोसिएट दशकको खेलाडी (मनोनित)
* एनएसजेएफ पल्सर दशकको खेलाडी सन् २०२२
सन्दर्भ सामग्रीहरू
बाह्य कडीहरू

*
* Paras Khadka at CricNepal


श्रेणी:नेपाली क्रिकेट खेलाडीहरू
श्रेणी:सन् १९८७ मा जन्म
शक्ति गौचन

शक्ति गौचन (Shakti Prasad Gauchan) (पूरा नाम:- शक्ति प्रसाद गौचन) (जन्म २२ अप्रिल १९८४) एक नेपाली राष्ट्रिय क्रिकेट टिमका महत्त्वपूर्ण पुर्व क्रिकेट खेलाडी हुन् । शक्ति एक अल राउन्डर क्रिकेट खेलाडी हुन् । उनी दायाँ हाते ब्याट्सम्यान हुन् भने लेफ्ट-आर्म स्पिन हुन् । उनले नेपाली राष्ट्रिय टिमका लागि ओमान विरूद्व सन् २००२ जुलाईमा डेब्यु गरेका थिए । जुलाई २०१८ मा शक्तिले नेदरल्यान्ड विरूद्वको खेल पछि अन्तर्राष्ट्रिय क्रिकेट खेलबाट सन्यासको घोषणा गरेका थिए । उनले आफ्नो पहिलो एकदिवसीय भ्रमण पश्चात्नै अन्तर्राष्ट्रिय खेल जीवनबाट सन्यासको घोषणा गरेका थिए ।

शक्ति नेपाली क्रिकेट इतिहासमै अन्तर्राष्ट्रिय सतक प्रहार गर्ने दोस्रो खेलाडी हुन् । उनले इटाली राष्ट्रिय क्रिकेट टिम विरूद्व २००५ फेब्रुअरीमा आईसीसी विश्वकप छनोट चरणको सिरिज अन्तर्गत यो उपलब्धि हात पारेका थिए । उक्त खेलमा शक्ति १०३ बलमा १०६ रन सहित अवजीत रहेका थिए ।

शक्तिले २०१८ एभरेष्ट प्रिमियर लिग पछि घरेलु क्रिकेटबाट समेट सन्यास लिएका थिए । पोखरा राइनोजबाट समूह चरणको अन्तिम खेल पछि उनले सबै खाले क्रिकेटबाट सन्यास लिएका थिए ।
खेल जीवन
सन्दर्भ सामाग्रीहरू
बाह्य कडीहरू

*Shakti Gauchan on CricketArchive


श्रेणी:नेपाली क्रिकेट खेलाडीहरू
श्रेणी:सन् १९८४ मा जन्म